કાર્તિકે ગઈ કાલે પીટીઆઇને જણાવ્યું હતું કે જેમ વિરાટ કોહલી ભારતીય ટીમનું સુકાન પોતાના ઉત્તમ પર્ફોર્મન્સ સાથે સંભાળતો હોય છે એમ હું કોલકતાની ટીમનું નેતૃત્વ સુંદર પર્ફોર્મન્સ સાથે સંભાળીશ. હું કદાચ વિરાટ જેવો આક્રમક નથી લાગતો, પરંતુ મારી અંદર આક્રમકતા હોય છે જ. હું અગ્રેસિવ ન દેખાઉં એનો અર્થ એવો નથી કે હું આક્રમક નથી. દરમિયાન, કિંગ્સ ઇલેવન પંજાબના માલિકોએ ભારતના ભૂતપૂર્વ પેસ બોલર અને તાજેતરમાં જુનિયર સિલેક્શન કમિટીના અધ્યક્ષસ્થાનેથી રાજીનામું આપી દેનાર વેન્કટેશ પ્રસાદને પોતાની ટીમના બોલિંગ-કોચ તરીકે નિયુક્ત કર્યો છે. બ્રેડ હોજ પંજાબની ટીમનો મુખ્ય કોચ છે.આઇપીએલ 7 એપ્રિલે શરૂ થશે. પ્રારંભિક મેચ તેમ જ 27 મેની ફાઇનલ મુંબઈના વાનખેડે સ્ટેડિયમમાં રમાશે.